
HBs, anti-HBcor. Introduction. Hemodialysis patients are at higher risk of transmitting viral infections, 


including hepatitis B virus (HBV) infection, due to the frequent need for blood transfusions 
and the potential exposure to contaminated dialysis equipment. 

Material and methods. The study was conducted on a risk group of 121 hemodialysis 
patients, aged between 18 and 70 years, the mean age being 48.1+13.1 years. 

Results. The prevalence of the serological marker of hepatitis B virus (HBsAg) accounted 
for 7.4+2.4% (n=9) of cases and no anti-HBs marker was detected in 47.7+5.3% of the 
hemodialysis patients investigated. Males were positive for the HBsAg marlker in 8.7+3.4% 
(n=6) of cases, whereas most patients being from the Central Area (13.8+6.5%). 
Conclusion. The serological prevalence of the hepatitis B virus infections markers, as well 
as the assessment of the immune response in people undergoing hemodialysis treatment 
might outline the basic monitoring and control tools in the development of specific 
antiepidemic measures against this infection. 


Cuvinte cheie: hepa- Introducere. Pacienţii hemodializaţi sunt expuși unui risc sporit de transmitere a 
tita virală B, pacienţi infecțiilor virale, inclusiv a infecţiei cu virusul hepatitic B (HVB), din cauza necesităţii 
hemodializaţi, AgHBs, frecvente a transfuziilor de sânge și a posibilei utilizări a instrumentariului de dializă 
anti-HbBs, anti-HbBcor. contaminat. 
Material și metode. Grupul de risc investigat l-au constituit 121 de pacienți 
hemodializaţi, cu vârste cuprinse între 18 şi 70 ani, vârsta medie constituind 48,1+13,1 
ani. 
Rezultate. S-a stabilit nivelul prevalenței serologice a markerului hepatitei virale B 
(AgHBs) — 7,4+2,4% (n=9), iar lipsa marlkerului anti-HBs a fost depistat la 47,7%+5,3% 
dintre pacienţii hemodializați investigaţi. Persoanele de gen masculin au fost depistate 
pozitivi la markerul AgHBs în 8,7+3,4% (n=6), cele mai multe cazuri (13,8+6,5%) 
provenind din zona de centru a ţării. 
Concluzii. Studierea prevalenţei serologice a markerilor infecţiei cu virusul hepatitei 
prevalenţței serologice a marikerilor infecţiei cu virusul hepatitei B, cât și aprecierea 
răspunsului imun la persoanele aflate la tratament de hemodializă definesc instrumentele 
de bază în dezvoltarea măsurilor antiepidemice specifice, privind monitorizarea și 
controlul acestei infecții. 

INTRODUCERE 

Pacienţii hemodializaţi sunt expuși unui risc 
sporit de infectare cu patogeni hemotransmisibili, 
inclusiv cu virusul hepatic B (HVB), din cauza 
necesității frecvente a transfuziilor de sânge și a 
posibilei utilizări a instrumentariului de dializă 
contaminat. În plus, lucrătorii medicali pot 
transmite infecțiile virale prin mâinile contami- 
nate, când nu sunt respectate normele de igienă. 
Incidenţa infecției cronice cu VHB la pacienţii 
supuși terapiilor de substituție renală, poate 
ajunge până la 80,0% (1). 


Un studiu din România a demonstrat prevalența 
AgHBs la pacienţii hemodializaţi în 7,49% cazuri. 
Prevalareaa AgHBs la persoanele care recurg la 
tratament de hemodializă în Franţa este de 3,7%, 
în Germania - 4,6%, în Italia - 4,3%, în Japonia - 
2,1%, în Spania - 3,1%, în SUA - 2,4% și în Marea 
Britanie - 0% (2). Un alt studiu recent de meta- 
analiză a relevat că prevalența infecţiei cu VHB la 
pacienţii hemodializaţi din America de Nord a fost 
de 3,7%, comparativ cu 4.9% în India (3). Studiile 
anterioare, efectuate la noi în ţară, au stabilit ni- 
velul prevalenţei serologice a AgHBs de 8,3% (4). 


După cum putem deduce din aceste studii, 
prevalența HVB, la pacienţii hemodializaţi, diferă 
în mod evident, iar mai mulţi factori atestaţi pot 
avea un rol determinant, cum ar fi, folosirea 
aceluiași aparat de dializă, atât pentru bolnavii cu 
HVB, cât și pentru pacienţii neinfectaţi, prezenţa 
hepatitei virale B nediagnosticată la persoanele 
cu AgHBs negativ și prepararea medicaţiilor 
injectabile în încăperea destinată tratamentului 
de dializă (5). 


Cele mai multe studii demonstrează că durata mai 
prelungită de dializă se află în legătură directă cu 
o rată mai înaltă de infectare cu HVB și HVC. O 
investigație recentă, realizată de Kosaraju și 
colegii, relevă durata dializei ca factor de risc 
important: ratele de prevalență și de sero- 
conversie au fost 11,2% și 4,8% la pacienţii cu 
VHB, iar 6,8% - la pacienţii cu VHC, respectiv (6). 


Nivelurile înalte ale morbidităţii prin HVB în 
rândul pacienţilor hemodializaţi sunt determi- 
nate de o serie de factori de risc, printre care cel 
mai important este perioada îndelungată de 
aflare la tratament şi frecvenţa înaltă a numărului 
de proceduri de hemodializă. Alţi factori includ: 
prezenţa transplantului de organe în anamneză, 
vârsta înaintată sau foarte tânără, efectuarea 


hemodializei și a dializei în mai multe centre (7). 


Ipoteza studiului: Evaluarea particularităţilor 
epidemiologice ale infecției cu virusul hepatitei B 
la pacienţii hemodializaţi din Republica Moldova, 
precum și aprecierea statutului imun privind 
hepatita virală B la grupul populaţional studiat. 


MATERIAL ȘI METODE 


A fost efectuat un studiu transversal, în care au 
fost incluși 121 pacienţi care primesc tratament 
de hemodializă, cu vârste cuprinse între 18 și 70 
ani, vârsta medie constituind 48,1+13,1 ani; 
57,0+4,5% (n=69) dintre subiecţii studiului au 
fost persoane de gen masculin versus 43,0+4,5% 
(n=52) persoane de gen feminin. Din mediul 
urban au provenit 52,9% (n=64), iar din mediul 
rural - 47,1% (n=57). Studiul a inclus bolnavi 
internaţi în secţiile de hemodializă din IMSP 
Spitalul Clinic Bălţi, IMSP Spitalul Clinic Raional 
Comrat, IMSP Institutul de Medicină Urgentă, 
IMSP Spitalul Clinic Republican, IMSP Institutul 
Mamei și Copilului. 


REZULTATE 


Cu toate că prevalența HVB la pacienţii supuși 
dializei a scăzut semnificativ în ultimele decenii, 
fenomenul dat rămâne a fi o problemă clinică 
distinctă, din cauza statutului imunocompromis 
al bolnavilor cu boli renale, care, de obicei, 
dezvoltă o infecţie virală cronică (5). 


În rezultatul investigării pacienţilor hemodia- 
lizaţi la markerul hepatitei virale B (AgHBs), s-a 
stabilit un nivel al prevalenţei de 7,4+2,4% (n=9), 
în timp ce 92,6+2,4% (n=112) nu au prezentat 
titre pozitive la markerul menţionat. După cum s- 
a remarcat, în studiu au fost incluși 69 bărbaţi și 
52 de femei. Dintre care au fost depistaţi pozitiv 
la antigenul de suprafaţă (AgHBs) - 9 persoane 
(8,7+3,4% (n=6) bărbaţi şi 5,8+3,3% (n=3) 
femei). Prevalenţa serologică a markerului AgHBs 
la persoanele de gen masculin nu reflectă o 
diferenţă statistică semnificativă (p>0,05) faţă de 
persoanele de gen feminin. 


Antigenul de suprafaţă (AgHBs) a fost determinat 
și în baza mediului de trai. Per total, au fost 
investigate la markerul AgHBs 64 persoane 
(52,9+4,5) din mediul urban şi 57 persoane 
(47,1+4,5) din mediul rural. Astfel, rezultatele de 
laborator au relevat că, din totalul de 64 de 
subiecți din mediul urban, 7,8+3,3% au fost 
depistaţi pozitiv (AgHBs). 

Aceste date nu prezintă o diferenţă statistică 
semnificativă faţă de cei 57 de pacienți 
hemodializaţi din mediul rural (p>0,05), la care a 
fost înregistrat un nivel al seroprevalenţei de 





7,0+3,4% al acestui marker (tab. 1). Respectiv 
92,2+3,3% de subiecţi din mediul urban sunt 
negativi la markerul AgHBs, versus 93,0+3,4% 
din mediul rural. 


Tabelul 1. Prevalenţa AgHBs la pacienţii hemodializaţ din Republica Moldova, 
în funcţie de mediul de trai. 


Mediul de trai 


Total 
AgHBs Urban Rural 
abs. P+ES (%) abs. P+ES (%) abs. P+ES (%) 
Pozitiv 5 7,8+3,3 4 7,0+3,4 9 7,4+2,4 
Negativ 59 92,2+3,3 53 93,0+3,4 112 92,6+2,4 
Total 64 52,9+4,5 57 47,1+4,5 121 100,0 


În structura de vârstă, ponderea majoră a 
antigenului de suprafaţă s-a depistat la grupul de 
18-31 şi de 32-45 ani, câte 11,1%, urmat de 
grupul de 60 ani şi mai mult - 7,1+4,9% și, 
respectiv, la persoanele cu vârsta cuprinsă între 
46-59 ani se atestă cea mai mică pondere -— 
4,2+2,9%. Rezultatele obţinute au relevat cel mai 


= 
O 


O DN PP OY % 


18-31 ani 32-45 ani 


înalt nivel de prevalenţă serologică - 11,1+7,4%, 
la grupul de vârstă de 18-31 ani, fiind statistic 
nesemnificativ (p>0,05), față de grupul de vârstă 
de 46-59 ani, unde nivelul aceluiași marker a fost 
depistat la  4,2+2,9% dintre pacienții 
hemodializaţi investigaţi (fig. 1). 

Figura 1. Distribuţia, în funcţie de vârstă, a markerului AgHBs la persoanele hemodializate din 
Republica Moldova. 


Studierea pacienţilor care fac tratament de 
hemodializă la antigenul de suprafaţă, ca grup de 
risc, are în vizor incidența acestui fenomen în 
teritoriile administrative ale republicii. Relevarea 
acestui fapt care ar permite întreprinderea măsu- 
rilor nespecifice de monitorizare și de control al 
acestei infecţii pe teritoriul care prezintă un risc 
epidemiologic major. Astfel, a fost studiată 
prevalența serologică a aceluiaşi marker (AgHBs) 
la pacienţii hemodializaţi din diferite zone 
geografice ale Republicii Moldova. Datele din 
Figura 2 denotă ca din 29 de persoane din zona de 
centru, investigate la markerul AgHBs, care fac 
tratament de dializă, doar 4 sau 13,8+6,5% au fost 
detectați pozitiv la marketul menţionat. În nord 
prevalența serologică a AgHBs la grupul de risc 


(pacienţii hemodializaţi) s-a constatat a fi 
7,0+3,3%. Cel mai scăzut nivel de contractare a 
infecției cu hepatita virală B a fost stabilit în zona 
de sud a Republicii Moldova (2,9+2,9%). Astfel, 
zona de centru a republicii prezintă o diferenţă 
statistică nesemnificativă (t=1,5, p>0,05), față de 
zona de sud a republicii, la nivelul decelării AgHBs 
la pacienţii hemodializaţi (fig. 2). 


Pentru ca situaţia epidemiologică la acest 
contingent să fie prezentată mai clar, rezultatele 
din diferite zone administrative au fost reflectate 
în funcţie de gen. În zona de nord, au fost 
investigați la markerul hepatitei virale B 58 de 
pacienţi hemodializaţi, inclusiv 31 bărbaţi și 27 
femei. Astfel, s-a constatat că dintre ei, 6,4+4,4% 

bărbați și 7,4+5,1% femei, au contractat infecția 
cu hepatita virală B (AgHBs - pozitiv). La analiza 
acelorași particularităţi epidemiologice în regiu- 
nea de centru, observăm o diferenţă statistică ne- 


14 


12 % 
10 


Nord Centru 





semni-ficativă (p>0,05) la bărbaţi, la care s-a 
înregistrat nivelul  markerului  AgHBs de 
18,8+10,0%, faţă de femei la care s-a determinat 
markerul AgHBs în doar 7,7+7,7%. 


Sud 


Figura 2. Rezultatele investigării markerului AgHBs al persoanelor hemodializate din diferite zone 
geografice din Republica Moldova. 


Totodată, analizând situaţia epidemiologică a 
hepatitei virale B la pacienţii hemodializaţi din 
regiunea de sud a republicii, s-a constatat că 
AgHBs prevalează la persoanele de gen masculin 
cu 4,6+4,6%, la persoanele de gen feminin nefiind 
depistat niciun caz pozitiv la AgHBs (fig.3). 


Datele prezentate în Figura 3 demonstrează în 


Sud 4,6 


mod evident că persoanele de gen masculin sunt 
mai frecvent depistate cu AgHBs pozitiv, inclusiv 
în zonele de centru și de sud, spre deosebire de 
zona de nord, unde, cu o pondere nesemnificativă 
de 1,0%, femeile, care fac tratament de dializă, 
sunt depistate mai des la antigenul de suprafață 


(fig.3). 

Figura 3. Rezultatele investigării personalului medical la AgHBs din diferite zone geografice, în funcție 
de mediul de trai. 


Se cere de menţionat faptul că durata prelungită a 
tratamentului la pacienţii hemodializaţi prezintă 
un factor de risc indubitabil în transmiterea 
infecției cu virusurile hepatitice, inclusiv hepatita 
virală B. Datele sunt confirmate de cercetările 
efectuate de Makkar şi colegii în 2014 (6). În 
prezentul studiul,  referindu-ne la durata 
hemodializei, am constatat că din cei 28 de 
pacienţi aflaţi la tratament până la un an și 
ulterior investigați la markerul AgHBs, 7,1+4,9% 


au fost detectaţi pozitiv. La 43 de pacienţi durata 
tratamentului a constituit 2-4 ani și prevalența 
serologică a  markerului AgHBs a fost de 
7,0+3,9%. Odată cu majorarea duratei tratamen- 
tului de hemodializă se observă o ușoară creștere 
a prevalenţei serologice a markerului AgHBs la 
grupul populaţional menţionat, valoarea acesteia 
indicând 9,8+4,6%. 


Deși pacienţii cărora li se administrează 
tratament de hemodializă prezintă un risc crescut 

față de infecțiile cu virusurile hepatitice, din cauza 
numărului mare de transfuzii de sânge și 
potenţialului de expunere la echipamentele 
contaminate (8), totuși, studiul efectuat de Mittal 
și colaboratorii, în anul 2013, nu demonstrează 
corelaţia dintre durata hemodializei și prezența 
markerului AgHBs pozitiv [RR = 1,2 (95% CI 0,46- 
3,61), c2 = 0,04, P = 0,70) (8). 


Un alt factor de risc, care ar determina prevalența 
crescută a antigenului de suprafaţă (AgHBs), ar fi 
frecvenţa efectuării tratamentului de dializă. 
Prevalenţa AgHBs la pacienţii hemodializaţi a fost 
studiată conform frecvenţei de efectuare a 


tratamentului de hemodializă pe săptămână. La 
evaluarea rezultatelor, am obţinut prevalența 
markerului AgHBs de 10,2+3,9% la persoanele 
care fac tratament cu hemodializă de 2 şi la cei 
care fac tratament cu hemodializă de 3 ori pe 
săptămână - de 6,3+6,3%. La persoanele care au 
primit tratament de 2-3 ori prevalența 
markerului a fost determinată în 20,0+20,0%. Se 
cere menţionat faptul că doar 66,1% dintre 
pacienţi au indicat frecvența efectuării 
tratamentului. Din numărul total de persoane 
(n=41) care nu au raportat frecvenţa efectuării 
procedurilor de tratament, doar la 2,4% s-a 
depistat AgHBs pozitiv (fig. 4). 

Figura 4. Prevalenţa AgHBs la persoanele hemodializate, 
în funcţie de frecvenţa tratamentului pe săptămână. 


Seroconversia hepatitei virale B este definită prin 
apariţia anticorpilor la antigenul de suprafață 
(antiHBs), în absenţa AgHBs, AgHBe, AgHBcor și 
ADN al virusului hepatitei B nedetectabil. Rata de 
răspuns la vaccinare contra hepatitei virale B în 
rândul pacienţilor cu tratament de hemodializă 
diferă. Lipsa unui răspuns imun la populaţia 
generală este de 5-10%, iar la pacienţii cu 
hemodializă este de 40-50%, respectiv. 


Seroconversia și titrul protector contra HVB sunt 
definite ca anti-HBs >10 Ul/ml și >100 Ul/ml, 
respectiv (1). 


Deși răspunsul imun la persoanele care se află la 
tratament cu hemodializă este mult mai scăzut, 
persoanele antrenate în monitorizarea și 
controlul acestei infecţii ar trebui să acorde 
prioritate  contingentului de risc menţionat. 
Acoperirea vaccinală corespunzătoare a per- 
soanelor aflate la tratamentul de dializă prezintă 
o prioritate de sănătate publică, fapt care ar duce 
nemijlocit atât la scăderea infecției cu virusul 
hepatitei B, cât şi la diminuarea complicaţiilor 


acesteia. Rata de pozitivitate la pacienţii hemodi- 
alizați la markerul antiHBs este de 49,6+4,5%, iar 
lipsa acestuia este depistată la 50,4%+4,5% 
dintre pacienţii hemodializaţi investigaţi. Nivelul 
anti-HBs a variat între 0-10 mUl/ml - 11,5% (7 
probe), 11-99 muUl/ml - 31,2% (19 probe) și 100 
și mai mult - 57,4% (35 probe). 


Este important de menţionat că 11,5% dintre 
paciețţii investigațţi fie nu au titru protectiv asupra 
infecției cu virusul hepatitei virale B, fie au un 
titru protectiv mic (sub 10 mlU/ml). Datele 
expuse nu ne demonstrează altceva decât posibila 
infectare a acestor pacienţi, în cazul în care 
măsurile de profilaxie specifică nu ar fi aplicate. 


Dezagregarea rezultatelor, în funcţie de gen, 
demonstrează prezenţa anticorpilor anti-HBs la 
52,2+6,0% de bărbaţi și la 46,2+6,9% de femei. 
Lipsa aceluiași marker a fost stabilită la 
47,8+6,0% persoane de gen masculin și la 
53,8+6,9% persoane de gen feminin. Datele 
studiului nu relevă corelaţia markerului anti-HBs 
și sexul pacientului (tab. 2). 

Tabelul 2. Distribuţia markerului anti-HBs la pacienţii care fac tratament de dializă, în funcţie de gen. 








Genul 
Masculin Feminin TOTAL 
antiHBs 
abs P+ES% P+ES% abs P+ES% 
negativ 33 47,8+6,0 53,8+6,9 61 50,4+4,6 
ozitiv 36 52,2+6,0 46,2+6,9 60 49,6+4,6 
TOTAL 69 57,0+4,5 43,0+4,5 121 100,0 


Rezultatele expuse mai sus relevă nivelul de 
anticorpi faţă de virusul hepatitic B, stabilit în 
diferite zone geografice. În zona de nord, 
40,0+6,3% dintre pacienţii hemodializați s-au 
dovedit a avea titru protectiv contra hepatitei B, 
față de 55,7+6,4% (anti-HBs - negativ), la care nu 
s-a evidenţiat acest marker. În zona de centru 
16,7+4,8% pacienţi s-au dovedit a fi pozitivi la 
markerul anti-HBs, versus 31,1+5,9%, care nu 
sunt protejaţi de o eventuală infecţie cu virusul 
hepatic B. Spre deosebire de celelalte zone ale 
republicii, în zona de sud s-a dovedit a fi cea mai 
mare pondere a pacienților cu titru protectiv 
(anti-HBs - pozitiv), valoarea lui atingând 
43,3+6,4%, pe când cea a anticorpilor (anti-HBs 
negativ) - 13,2+4,3% (fig. 5). Sporirea acoperirii 
vaccinale a acestui contingent, inclusiv în zona de 


antiHBs pozitiv 


Sud 
DI iza 


16,7 


centru, sau efectuarea unei doze booster, se 
presupune că ar asigura o diminuare atât a 
incidenţei hepatitei virale B, cât și a poverii 
acestei infecţii asupra sistemului de sănătate. 
Prevalenţa net superioară a antigenului de 
suprafaţă (13,8%) se regăsește anume în zona de 
centru, fapt deja relatat mai sus (fig. 2), iar 
pacienţii din zona de sud, la care s-a atestat un 
titrul protectiv faţă de hepatita virală B de 43,3%, 
înregistrează cel mai mic nivel al seroprevalenţei 
(AgHBs) de 2,9% (fig.2). Aceste rezultate încă 
odată demonstrează importanţa vaccinării și, în 
special, vulnerabilitatea acestui contingent în faţa 
infecției cu virusul hepatitei B. Deși sistemul de 
sănătate dispune de pârghii care ar putea diminua 
și ţine sub control infecția cu virusul hepatitei B, 
totuși există lacune în domeniul respectiv. 

Figura 5. Prevalenţa antiHBs la pacienţii hemodializați, în funcţie de zonele geografice 
din Republica Moldova. 


În funcție de vârstă, markerul anti-HBs pozitiv s- 
a dovedita fi variat. Astfel, pacienţii hemodializaţi 
nu prezintă nivel protectiv crescut față de 
hepatita virală B. Cei cu vârsta cuprinsă între 45- 
52 ani — înregistrează valori de 70,6+11,0%, fiind 
urmați de grupul cu vârsta de 41-44 ani - 
66,7+15,7%, iar valoarea cea mai mică s-a 
înregistrat la persoanele de 53-60 ani (43,9+7,8). 
Dacă analizăm nivelul de anticorpi (anti-HBs -— 
pozitiv) contra infecţiei sus-numite, categoria cu 
vârsta de 31-40 ani a înregistrat valoarea de 
61,9+10,6%, acest declin se menţine şi la grupuri- 


le cu vârsta de 53-60 ani și 61 ani și mai mult, 
ambele indicând valoarea de peste 50,0%. 
Rezultatele sunt redate în Figura 6. 


Infecția ocultă cu VHB (AgHbs - negativ) prezintă 
un factor de risc pentru pacienţii hemodializați. 
Pentru persoanele care primesc tratament de 
hemodializă, infecția cu VHB constituie un 
eveniment semnificativ comorbid, care poate 
duce la apariţia focarelor de hepatită virală B. 
Markerul antiHBcor elucidează contactul anterior 
cu virusul, dar nu există recomandări privind 

investigarea acestui marker la pacienții 
hemodializaţi. Studiul dat a demonstrat 


importanţa investigării acestui marker, deoarece 
pacienţii hemodializați cu AgHBs negativ pot 
totuși să transmită hepatita virală B, având 


markerul anti-HBcor pozitiv (5). Datele studiului 
nostru vizând prezența markerului antiHBcor 
demonstrează o seroprevalență de 16,7+3,6%, 
fapt care indică prezenţa unei infecții oculte cu 
virusul hepatitei B (fig. 7). 








18-24 25-30 31-40 


41-44 


4b-b2 53-60 


" antiHBs pozitiv BR antiHBs negativ 





Figura 6. Aprecierea nivelurilor protectoare ale anticorpilor anti-HBs, în funcție de vârstă, 
la persoanele aflate la tratament de dializă. 

Figura 7. Rezultatele investigării persoanelor hemodializate la markerii anti-HBs și anti-HBcor. 


Prezentul studiu demonstrează prevalența anti- 
HBs/anti-Hbcor în 35,2+4,6% cazuri, anti-HBs 
pozitiv/anti-HBcor negativ - în 15,7+3,5%, iar 
lipsa ambilor markeri (anti-HBs/anti-HBcor) a 
fost determinată în 32,4+4,5%. Pacienţii care au 
markerii anti-Hbcor şi anti-Hbs negativi (32,4%) 
necesită vaccinare împotriva hepatitei B (fig.8). 


DISCUȚII 
HVB este mai frecvent decelată la pacienţii care 


fac hemodializă, decât în populaţia generală. Dife- 
rite studii au demonstrat că pacienţii hemodia- 
lizaţi pe termen lung au un risc crescut de a 
dezvolta HVB (6). Prezentul studiu a determinat 
nivelul prevalenţei antigenului de suprafață 
(AgHBs) de 7,4+2,4% (n=9). Schiller și colab. din 
România, într-un studiu efectuat în anul 2015, au 
relevat date similare, prevalența AgHBs pozitiv la 
pacienţii hemodializaţi fiind de 9,5% (n=57) (9). 

Un alt studiu demonstrează prevalența totală 
pentru HVB de 7,3%, (până la iniţierea dializei - 
6,2%) (10). Kataruka şi colab. (2020) au depistat 
o prevalenţă mai mică a AgHBSs, atingând nivelul 
de doar 0,7% (11). Prevalenţa crescută la acest 
contingent se explică prin apreciere nivelului 
protectiv mic de anticorpi anti-HBs, fapt care ar 
necesita monitorizare și, desigur, aplicarea 
măsurilor profilactice specifice. 


Este cunoscut faptul că răspunsul imun la 
pacienţii hemodializaţi este unul mic față de 
populaţia generală. Buti și colaboratorii (12) au 
declarat că seroconversia a fost determinată la 
76,7% dintre pacienţii hemodializaţi, în timp ce 
răspunsul imun protectiv (antiHBs >10 UI/ml) a 
fost observat doar la 53,5%, conform ciclului 
primar de vaccinare. Jadoul și colaboratorii (13) 
au relatat că rata de seroconversie în rândul 
pacienţilor cu hemodializă a fost de 89,65%. În 
timp ce Cordova şi colegii (14) au confirmat rata 
de seroconversie (antiHbs >10 Ul/l) la 77% de 
persoane. În studiul nostru, rata de pozitivitate la 
pacienţii hemodializaţi la markerul antiHBs a fost 
de 49,6+4,5%), iar lipsa acestuia a fost depistată la 
50,4%+4,5% dintre pacienţii  hemodializaţi 
investigați. Un răspuns suboptimal la vaccinul 
HVB al pacienţilor ce primesc tratament de 
hemodializă este probabil atribuit factorilor 
imunologici și stării  nutriţionale precare 
(malnutriție). Pacienţii hemodializaţi au 
răspunsul imun umoral și celular afectat, fapt care 
ar diminua producerea de anticorpi. Nivelul 
albuminei, ca marker nutrițional, a demonstrat că 
afectează în mod direct răspunsul imun la 
vaccinarea împotriva VHB (12). Cauzele care ar 
diminua rata de seroconversie la pacienţii cu 
tratament de hemodializă includ: malnutriţia, 


CONCLUZII 


uremia, vârsta mai înaintată, starea imuno- 
compromisă (15), genul, persoanele cu infecția 
HVC persistentă (16). Factorii care au fost asociaţi 
cu un răspuns imun comprehensiv la vaccinare 
împotriva VHB sunt vârsta tânără (<40 de ani) 
(17), starea nutriţională corespunzătoare vîrstei 
(18) și o dializă eficace (19). Brown și 
colaboratorii (20) au explicat că pacienţii cu 
hipoalbuminemie nu sunt în măsură să producă 
titruri de anticorpi (anti-HBs) corespunzători. Au 
fost abordate diverse strategii de ameliorare a 
ratei seroconversiei, inclusiv dublarea dozei de 
vaccin la 40 ug/doză, deşi Mulley și colab. (21) au 
dovedit că statutul imun nu a crescut odată cu 
dublarea dozei. Charest și colegii (12) recomandă 
pentru această categorie de populaţie testarea 
antiHBs la scurt timp după vaccinare și (în caz de 
răspuns) la fiecare 6 luni după aceea și, pentru a 
primi o doză de rapel, persoanelor care iniţiază 
procedura de hemodializă - ori de câte ori nivelul 
lor de anticorpi scade sub 10 mlU/ml. 


Infecția ocultă este unul dintre factorii care 
determină majorarea hepatitei virale B. Datele 
studiului nostru atestă prezența markerului anti- 
HBcor în 16,7+3,6% situaţii, fapt care indică 
prezenţa unei infecţii oculte cu virusul hepatitic B. 
Helaly în studiul său (2015) a detectat antiHBcor 
în 48% cazuri la pacienţii dializaţi (5). Prevalenţa 
anti-HBcor/anti-HBs la acești pacienţi în studiul 
efectuat de Goral și colegii (2006) a fost de 43% şi 
prevalența ADN virusului hepatitic B variază între 
5-80% (22). Prezentul studiu demonstrează 
prevalența anti-HBs/anti-HBcor în 35,2+4,6% 
cazuri, anti-HBs pozitiv/anti-HBcor negativ - în 
15,7+3,5%, iar lipsa ambilor markeri (anti- 
HBs/anti-HBcor) a fost determinată în 32,4+4,5% 
situații. 


1. Prevalenţa serologică a antigenului de suprafaţă la persoanele supuse tratamentului de hemodializă 
în Republica Moldova constituie 7,4+2,4% (n=9), în zona de centru fiind depistată rata majoră 
(13,8+6,5%), preponderent fiind afectate persoanele de gen masculin (8,7+3,4%). 

2. Răspunsul imun (anti-HBs) protector a constituit 49,6+5,3%, cea mai mică proporţie de pacienţi 
hemodializaţi cu niveluri protectoare s-a înregistrat în zona de centru, cu doar 16,7+4,8%. 

3. O valoare semnificativă de 70,6+11,0% dintre pacienţii hemodializaţi, cu vârsta cuprinsă între 45-52 
ani, nu posedă nivel protectiv faţă de infecția cu virusul hepatic B. 

